Държавен вестник, бр. 92, 2000 г., стр. 11

Б Р О Й  92
Д Ъ Р Ж А В Е Н   В Е С Т Н И К
С Т Р .  11
(5) Държавната комисия по ценните книжа
оповестява датите за провеждане на изпитите в
официалния бюлетин на комисията, както и чрез
поставяне на съобщение на специално опреде-
лено за целта място в сградата на Държавната
комисия по ценните книжа. Последното обсто-
ятелство се удостоверява с протокол, съставен
от длъжностни лица, определени със заповед
на председателя на Държавната комисия по
ценните книжа. Оповестяване на датите за про-
веждане на изпитите може да се извърши и на
електронната страница на Държавната коми-
сия по ценните книжа в Интернет, както и по
друг подходящ начин.
Чл. 9. (1) Резултатите от изпита се оформят
в протокол с оценка съгласно правилата за оце-
няване. Протоколът се подписва от всички чле-
нове на изпитната комисия. Оценките са окон-
чателни и не подлежат на преразглеждане.
(2) В срок 5 работни дни от обявяването на
резултатите по ал. 1 лицата, които не са издър-
жали изпита за придобиване на право за извър-
шване на дейност като брокер, съответно като
инвестиционен консултант, могат да отправят
до Държавната комисия по ценните книжа ис-
кане да се запознаят с резултатите от проверка-
та на писмената си работа.
(3) Запознаването с резултатите от провер-
ката на писмената си работа лицата извършват
лично в присъствието на член на изпитната
комисия и длъжностно лице, определено със
заповед на председателя на Държавната коми-
сия по ценните книжа.
Раздел IV
Сертификат. Регистър
Чл. 10. (1) Сертификатът за правото да се
извършва дейност като брокер, съответно като
инвестиционен консултант, съдържа:
1. трите имена и единния граждански номер
на лицето;
2. посочване на дейността, която лицето има
право да извършва;
3. посочване на специализацията в конкрет-
на област, ако има такава;
4. подпис на председателя на Държавната
комисия по ценните книжа и печат;
5. дата на издаване и номер на сертификата;
6. нормативното основание за издаване на
сертификата.
(2) Сертификатът се издава на хартиен носи-
тел по образец, одобрен от Държавната коми-
сия по ценните книжа.
(3) Дубликат на сертификата се издава от
Държавната комисия по ценните книжа по
молба на заинтересуваното лице, ако сертифи-
катът е откраднат, загубен, повреден или уни-
щожен. При получаване на дубликата лицето
връща оригинала на сертификата, ако той е на
негово разположение.
Чл. 11. (1) Държавната комисия по ценните
книжа води регистъра по чл. 18, ал. 1, т. 6
ЗППЦК за физическите лица, които по договор
непосредствено извършват инвестиционни кон-
султации и сделки с ценни книжа.
(2) В регистъра по чл. 18, ал. 1, т. 6 ЗППЦК
се вписват и лицата, които са придобили право-
то да извършват дейност като брокер, съответ-
но като инвестиционен консултант, в 7-дневен
срок от издаването на сертификата.
(3) Брокерите уведомяват Държавната ко-
мисия по ценните книжа при сключване на
договор с инвестиционен посредник в 7-дневен
срок от сключването му.
(4) Инвестиционните консултанти уведомяват
Държавната комисия по ценните книжа при
сключване на договор с инвестиционен посред-
ник, управляващо дружество и/или инвестицион-
но дружество в 7-дневен срок от сключването му.
(5) Брокерите и инвестиционните консул-
танти уведомяват Държавната комисия по
ценните книжа при прекратяване на договора
по ал. 1, съответно по ал. 2, в 7-дневен срок от
прекратяването, като посочват и основание-
то за прекратяването.
(6) Уведомяването по ал. 3—5 се извършва
писмено, като брокерите и инвестиционните
консултанти прилагат необходимите данни и
удостоверителни документи.
(7) Държавната комисия по ценните книжа
вписва служебно брокерите и инвестиционните
консултанти в регистъра по чл. 18, ал. 1, т. 6
ЗППЦК в 3-дневен срок от уведомяването по
ал. 3 или 4.
(8) Държавната комисия по ценните кни-
жа отписва служебно брокерите и инвестици-
онните консултанти от регистъра по чл. 18,
ал. 1, т. 6 ЗППЦК в 3-дневен срок от уведомя-
ването по ал. 5.
Г л а в а  т р е т а
ОТНЕМАНЕ НА ПРАВОТО ЗА УПРАЖНЯ-
ВАНЕ НА ДЕЙНОСТ КАТО БРОКЕР ИЛИ
ИНВЕСТИЦИОНЕН КОНСУЛТАНТ
Чл. 12. (1) Държавната комисия по ценните
книжа с решение отнема правото за упражня-
ване на дейност на брокер или инвестиционен
консултант, който:
1. е представил неверни данни или докумен-
ти с невярно съдържание, послужили като ос-
нование за допускане до изпит;
2. наруши грубо или нарушава системно
ЗППЦК и актовете по прилагането му;
3. е престанал да отговаря на изискванията
за извършване на дейност като брокер или ин-
вестиционен консултант;
4. е престанал да упражнява дейността за
повече от две последователни години от изда-
ването на сертификата и не е издържал успеш-
но изпита по ал. 3.